Gilbert N. Haugen

Gilbert Nelson Haugen (født 21. april 1859 i Wisconsin, død 18. juli 1933) var en delegat til den amerikanske kongressen som republikansk representant fra delstaten Iowa.

Haugen var norsk-amerikaner, og hadde norske forfedre som hadde utvandret fra Flå i Hallingdal i 1844 og bosatte seg i Wisconsin. Gilbert Haugen kom i ung alder til Decorah i Iowa. 

Haugen satt i den amerikanske Kongressen fra 4. mars 1899 til 3. mars 1933. Ved valget i 1932 ble Haugen, i likhet med mange andre republikanske politikere, beseiret av Franklin D. Roosevelt og demokratene. Haugen tapte valget mot demokraten Fred Biermann. Haugens kongressete ble senere gjenvunnet av republikaneren Henry O. Talle.

Få måneder etter å ha forlatt sin stilling ved kongressen, døde Haugen i Northwood, Iowa, den 18. juli 1933, da han var 74 år gammel. Haugen ble begravet i Sunset Rest Cemetery i Northwood.

 Referanser 

 Litteratur 
 Peter T. Harstad: Gilbert N. Haugen: Norwegian-American farm politician  State Historical Society of Iowa, 1992 – 217 sider ISBN 9780890330111

 Eksterne lenker 



Kategori:Personer fra Rock County i Wisconsin
Kategori:Personer fra Decorah i Iowa
Kategori:Politikere fra USA